cyanic-selkie/wikianc huggingface dataset:
Վիեննական նիզակ
Սուրբ Մավրիկիոսի նիզակ
Միջնադարյան Եվրոպայում այն անվանվում էր Ճակատագրի նիզակ։ Գոյություն ուներ կանխատեսում, որի համաձայն եթե նիզակը հայտնվեր այնպիսի մարդու մոտ, ով կգիտակցեր նրա հրաշագործ գաղտնի հնարավորությունները և կտիրեր այն, ապա այդպիսի մարդը կարող էր վճռեր աշխարհի ճակատագիրը։ Այս առասպելը առաջացել է ասպետ տամպլիերների ժամանակներում և ռոզենկրեյցերների ու մասոնների միջոցով և հասել 20-րդ դար՝ դառնալով Երրորդ Ռեյխի պաշտամունքային առարկաներից մեկը ։
Նկարագրույթուն
Վիեննական նիզակն իրենից ներկայացնում է երկաթե սրածայր, որը ամրացվում էր փայտյա ձողին։ Այդպիսի նիզակի երկարությունը երկու անգամ երկար էր այն բռնող հետևակային զինվորից։ Սրածայրի երկարությունը 50,8 սմ է, լայնությունը՝ 7,9 սմ։ Երկաթյա սրածայրը կազմված է երկու մասից, որոնք իրար են միացված արծաթյա լարով և ծածկված ոսկե թիթեղով։ Սայրին ամրացված է մեխ, որը, համաձայն առասպելի, հանդիսանում է Հիսուսի խաչափայտի մեխերից մեկը։ Մեխը նիզակի սայրին է ամրացված արծաթյա լարով։ Ոսկե թիթեղի վրա գրված է «Աստծո նիզակն ու մեխը» (LANCEA ET CLAVUS DOMINI): Ներքին օղագոտու վրա գրված է առավել մանրամասն նկարագիր՝ «Աստծո ողորմությամբ հռոմեական մեծն կայսր, թագավորական ընտանիքից Հենրիխ IV-ը հրամայեց պատրաստել այս արծաթյա ամրակը, որպեսզի ամրացվի Աստծո մեխը և Սուրբ Մավրիկիոսի նիզակը» (CLAVVS DOMINICVS + HEINRICVS D(EI) GR(ATI)A TERCIVS ROMANO(RUM) IMPERATOR AVG(USTUS) HOC ARGENTUM IVSSIT FABRICARI AD CONFIRMATIONE(M) CLAVI LANCEE SANCTI MAVRICII + SANCTVS MAVRICIVS) :
Նիզակի ստորին հատվածը կոտրված է և կազմված է երկու մասից։ Տարբեր ժամանակներում երկու մասերն իրար ամրացնելու նպատակով սայրի վրա հագցրել են կափարիչներ։ Գերմանիայի թագավոր և Սրբազան Հռոմեական կայսրության կայսր Օտտոն III-ի ժամանակ (980-1002 թթ.) կափարիչը երկաթից էր, Սրբազան Հռոմեական կայսրության կայսր Հենրիխ IV-ի ժամանակ (1050-1106 թթ.)՝ արծաթյա և Սրբազան Հռոմեական կայսրության կայսր Կառլ IV-ի ժամանակներից (1316 - 1378 թթ.)՝ ոսկե։
Ֆելդքիրխ (Ավստրիա)
Ֆելդքիրխն (Feldkirch, Fealdkirch, Vêalkl), Ավստրիայի արևմուտքում գտնվող հին քաղաք, որը գտնվում է Ֆորարլբերգ դաշնային հողում : Գտնվում է Հռենոս գետի Իլ վտակի վրա: Ավստրիայի ծայր արևմուտքում գտնվող քաղաք է, որը հեռու է Լիխտեյնշտայնից ընդամենը 3 կիլոմետր: Ըստ 2001 թվականի տվյալների բնակչության թիվը կազմում է 28.607 մարդ: Ֆելդքիրխը մեծությամբ երկրորդն է Ֆորարլբերգի քաղաքների մեջ` Դորնբիրնից հետո, բնակչության թվով գերազանցում է գավառի կենտրոն Բրեգենցին:
Վիեննական նիզակ
Նկարագրույթուն
Լիուտպրանդ Կրիմոնացին 961 թվականին ավարտած իր «Պատմություն» աշխատությունում նկարագրում է Օտտո Մեծին պատկանող սուրբ նիզակը։ Այդ նկարագրությունը ամբողջությամբ համապատասխանում է Հոֆբուրգյան նիզակի նկարագրին։ Լիուտպրանդը Օտտոյի նիզակը ներկայացնում է նաև որպես Կառլ Մեծի նիզակ։ Կառլը 774 թվականին այն ստացել է Հռոմի պապից որպես Կոնստանտին կայսր սրբազան նշան։
Ավստրիացի նշանավոր պատմիչ և զինագործ Վենդալեն Բեհայմի «Զենքի հանրագիտարան» աշխատության մեջ Սուրբ Մավրիկիոսի նիզակը հիշատակվում է որպես վաղ միջնադարին բնորոշ երկթև նիզակ, որը ունի հետագա բազմաթիվ ավելացումների հետքեր, ինչպիսիք են սայրի վրայի կտրվածքը և ոսկե կափարիչը։ Բեհայմը այն թվագրում է մոտավորապես 9-րդ դարով և ներկայացնում է որպես իր, որն իրենից հետաքրքրություն է ներկայացնում որպես միջնադարյան նիզակների ամենահին պահպանված նմուշներից մեկը
2003 թվականին դոկտոր Ռոբերտ Ֆեզերի կողմից կատարված փորձաքննության արդյունքները ցույց տվեցին, որ Վիեննայի նիզակը կռվել է (պատրաստվել է) 7-րդ դարում, այսինքն՝ իրոք այն հանդիսանում է վաղ միջնադարյան, և ոչ մի դեպքում չի կարող պատկանել Լոնգինին կամ Սուրբ Մավրիկիոսին ։
Ֆելդքիրխ (Ավստրիա)
Մշակույթ
2003 թվականից Ֆելդքիրխում անց է կացվում ավստրիական պոեզիայի մրցանակաբաշխությունը, որի հաղթողին շնորհվում է Ֆելդքիրխի մրցանակ:
Վիեննական նիզակ
Իսկության փորձաքննություն
Վիեննայի նիզակի իսկությունը ապացուցելու կամ հերքելու համար 2003 թվականին բրիտանացի դոկտոր Ռոբերտ Ֆեզերի կողմից կատարվեց Ռենտգենային սպեկտրալ և ֆլուորեսցենային վերլուծություն, որը ապացուցեց, որ նիզակի սայրը պատրաստվել է 7-րդ դարում։ Դոկտոր Ֆեզերը հաստատեց, որ նիզակը չի կարող պատրաստված լինել Հիսուս Քրիստոսի ժամանակներում ։
.
Սայրի չափսը փոքր-ինչ մեծ է այն նիզակների հետ համեմատած, որոնք օգտագործվել են հռոմեական լեգիոներների կողմից։
Ֆելդքիրխ (Ավստրիա)
Կրթություն
Միջնադարում քաղաքն ուներ կրթական խոշոր կենտրոնի համբավ: 1649 թվականին քաղաքում հիմնադրվել է ճիզվիտական ուսումնարան, որը հայտնի էր Ստելլա Մատուտինա (Առավոտյան աստղ) անվանումով: Ուսումնարանը որպես Ֆելդքիրխի Բունդեսգիմնազիա գործում է առ այսօր: 1875-1876 թվականներին այդտեղ սովորել է Արթուր Կոնան Դոյլը: Բունդեսգիմնազիայից բացի Ֆուլդքիրխում կան նաև 7 մեծ ուսումնական կենտրոններ:
Վիեննական նիզակ
Իսկության փորձաքննություն
Դոկտոր Ֆեզելի փորձաքննության արդյունքների համաձայն՝ նիզակի կոտրված սայրը ամրացնող արծաթյա լարը պատրաստված է մոտ 600 թվականին, արծաթյա կափարիչը՝ 11-րդ դարում, իսկ ոսկե կափարիչը՝ 14-րդ դարում.
Հոֆբուրգյան նիզակը և Հիտլերը
Ադոլֆ Հիտլերի՝ Լոնգինի գեղարդի նկատմամբ ունեցած հետաքրքրությունների մասին նկարագրված է Թեոդոր Ռեյվենսկրոֆի «Ճակատագրի նիզակ» աշխատությունում։ Ռեյվենսկրոֆի պատմում է, որ 1907 թվականի հոկտեմբերին Հիտլերը ժամանել է Վիեննա, որպեսզի ընդունվի Գեղարվեստի ակադեմիա, սական ձախողում է ընդունելության քննությունները։ Մնալով Վիեննայում՝ Հիտլերը իր ընկեր Ավգուստ Կուբիչեկ հետ բնակարան է վարձում, որտեղ նա ապրում էր խիստ աղքատիկ վիճակում։ Առաջին անգամ Հիտլերը Վիեննական նիզակը տեսավ 1909 թվականին, երբ այցելեց թանգարան, պատկերասրահ։ 1909 թվականին ապագա ֆյուրերը նկարում էր Հոֆբուրգյան պալատի ճակատային հատվածի էսքիզները և տաքանալու նպատակով մտավ թանգարան։ Նա հայտնվեց Հաբսբուրգների գանձերի սրահում, որտեղ ցուցադրված էին կայսերական իշխանության խորհրդանիշները ։
Ֆելդքիրխ (Ավստրիա)
Սպորտ
Քաղաքում է գործում ավստրիական ուժեղագույն հոկեյի ակումբներից մեկը՝ Ֆելդքիրխը:
Վիեննական նիզակ
Հոֆբուրգյան նիզակը և Հիտլերը
Ըստ Ռեյվենսկրոֆի՝ երբ Ադոլֆ Հիտլերը տեսել է նիզակը, հայտնվել է տրանսի մեջ և միայն հսկիչի՝ թանգարանի փակվելու մասին խոսքից հետո է արթնացել ու լքել սրահը։ Այդ գիշեր Հիտլերը չի կարողացել քնել և վաղ առավոտյան կրկին վերադարձել է Հոֆբուրգյան պալատ։ Երբ թանգարանը բացվել է, նա վազելով մտել է սրահ և ընկղմվել Լոնգինի նիզակի մասին մտածմունքների մեջ։ Այդ օրը կատարվեց այն, ինչ Հիտլերը անվանեց «Ճակատագրի նիզակի էության լուսավորում»։ Լոնգինի նիզակը նրա համար դարձավ սրբազան խորհրդանիշ, որն, ըստ նրա, կրում էր կախարդական ուժ։ Լոնգինի նիզակի ազդեցության հետևանքով Հիտլերը դեպրեսիվ վիճակից հայտնվեց մոլագարության վիճակի, իսկ այդ փոփոխությունն ուղեկցվեց տեսիլքներով ։
Ֆելդքիրխ (Ավստրիա)
Քաղաքական իրավիճակ
2005 թվականին քաղաքապետ է ընտրվել Վիլֆրիդ Բերխթոլդը (Ավստրիական ժողովրդավարական կուսակցություն): Համայնքի խորհուրդը (Gemeinderat) կազմված է 36 անդամից.
Վիեննական նիզակ
Հոֆբուրգյան նիզակը և Հիտլերը
1938 թվականի մարտի 12-ին Գերմանիային Ավստրիայի միացումից հետո՝ նույն թվականի մարտի 15-ին Հիտլերը Գերմանիայի ռայխսֆյուրեր Հենրիխ Հիմմլերի ուղակցությամբ ժամանեց Հոֆբուրգյան պալատ Հիտլերը և ներկայացրեց իր սեփականության պահանջները Վիեննական նիզակի նկատմամբ։ Պալատի բակում Հիտլերին դիմավորեց Գերագույն կուսակցական դատարանի ղեկավար Վալտեր Բուչը և ավստրիական ՍՍ-ի ղեկավար Էռնստ Կալտենբրուները։ Բուխը պետք է ապահովեր ավստրիական կայսերական իշխանության խորհրդանիշների օրինական փոանցումը Գերմանիային։ Հիտլերը Հիմմլերի հետ միասին մտավ սրահ, որտեղ ցուցադրված էր Ճակատագրի նիզակը։ Փոքր-ինչ ուշ Հիմմլերը դուրս եկավ սրահից՝ Հիտլերին թողնելով մենակ նիզակի հետ, որը նա չէր տեսել շուրջ քառորդ դար։ Հիտլերը հրահանգեց, որպեսզի նիզակը տեղափոխվի Նյուրնբերգ քաղաքի Սուրբ Կատարինա եկեղեցու այն սրահ, որտեղ միջին դարերում անցկացվում էին մայստերզինգերների մրցումներ։
Հոֆբուրգի դիմացի «Հերոսների հրապարակում» կազմակերպվել էր հանրահավաք, որտեղ Հիտլերը հանդես եկավ ելույթով.
1938 թվականի հոկտեմբերի 13-ին զրահապատ գնացքով Վիեննայից Նյուրնբերգ է տեղափոխվում Ճակատագրի նիզակն ու ավստրիական կայսերական գանձարանի այլ արժեքավոր նմուշներ։ Այդ իրադարձությունը Նյուրնբերգում վերածվեց տոնախմբության։ Կայարանում հավաքվել էին հազարավոր մարդիկ, որպեսզի տեսնեն գնացքի ժամանումը։ Զինվորները կայարանից մինչև Սուրբ Կատարինա եկեղեցի կենդանի պատ էին ստեղծել, որոնց միջով զրահամեքենաները տեղափոխում էին կայսերական գանձերը։ Բացի Ճակատագրի նիզակից հաշվառման ցուցակում նշված էր նաև Հովհաննես Մկրտչի ատամը, Հիսուսի վերջին գիշերվա սեղանի սփռոցը, Սուրբ Էլմայի պարկը, առաջին Հռոմի պապի աստվածաշունչը, камень из стены Երուսաղեմի տաճարի պատի քար։
Նիզակը տեղափոխեց այն սրահ, որտեղ ժամանակին մայստերզինգերի մրցույթներն էին անցկացվում, և տեղադրվեց բարդ ազդանշանային համակարգով հատուկ պատրաստված զրահապատ տուփի մեջ։ Նյուրբերգի օբերբուրգոմիստեր Վիլլի Լիբելը կարգվեց նիզակի պահապան։ Ֆոլֆրամ Սիեվերսը պատասխանատու էր Ճակատագրի նիզակին առնչվող գիտական ուսումնասիրություններ կատարելու համար։ Երբ Հիտլերը ժամանեց Նյուրենբերգ, այցելեց Սուրբ Կատարինայի եկեղեցի, որպեսզի դիտի նիզակը։
Փստաթղթային տեսքով առկա է ապացույց, որ 1938 թվականին ավստրիական կայսերական գանձերը Վիեննայից Նյուրենբերգ է տեղափոխվել նյուրենբերգյան օբերբուրգոմիստեր Վիլլի Լիեբելլի նախաձեռնությամբ, այլ ոչ թե Հիտլերի ։ Առկա են նաև ՍՍ-ի Անեներբե ինստիտուտի ուսումնասիրություններ, որտեղ կայսերական խորհրդանիշները դիտվում են որպես Գերմանիայի գերիշխանության խորհրդանիշներ ։ Երրորդ Ռեյխի առաջնորդների կողմից Ճակատագրի նիզակի հանդեպ ունեցած առանձնահատուկ հետաքրքրություններն հիմնավորող փաստաթղթային այլ տվյալներ հայտնի չեն։
Ծանոթագրություններ
Կատեգորիա:Քրիստոնեական մասունքներ Կատեգորիա:Վիեննայի մշակույթ Կատեգորիա:Հոֆբուրգ
Ֆելդքիրխ (Ավստրիա)
Արտաքին հղումներ
Քաղաքային կայք
Կատեգորիա:1218 թվականին հիմնադրված բնակավայրեր
Սեն Միշել (Շարանտի գավառ)
Սեն Միշել (Saint-Michel), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 3106 մարդ, բնակչության խտությունը` 1262.60 մարդ/կմ²։ Բնակավայրը զբաղեցնում է 2.46 կմ² տարածք։
Աշխարհագրություն
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 5 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1947 աշխատունակ (15-64 տարեկան) բնակիչ, որոնցից ակտիվ էին 1441-ը, իսկ ոչ ակտիվները` 506։ Ակտիվության ցուցանիշը կազմում է 74,0 %։ 1441 աշխատունակ մարդկանցից աշխատել է 1249 անձ (620 տղամարդ և 629 կին)։ Գործազուրկ են եղել 192 անձ (92 տղամարդ և 100 կին)։ 506 անաշխատունակներից 144-ը եղել են աշակերտներ կամ ուսանողներ, 213-ը` թոշակառուներ, իսկ 149-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Քյոդից
Քյոդից (Köditz), կոմունա Գերմանիայում՝ Բավարիա երկրամասի Հոֆ շրջանում։
Չախոխբիլի
Չախոխբիլի (ჩახოხბილი), թռչնամսով ռագու, վրացական ազգային ուտեստ։
Սկզբում պատրաստում էին փասիանի (ხოხობი) մսից, բայց ներկայումս օգտագործում են ցանկացած թռչնի, հատկապես՝ հավի միս։ Ուտեստը պատրաստում են կտրտած, լոլիկի սոուսի մեջ շոգեխաշած թռչնամսից, որին ավելացնում են համեմունքներ և սխտոր։ Չախոխբիլիի բնորոշ առանձնահատկությունը նախապես (մինչև շոգեխաշելը) 15 րոպե թռչնամսի, այսպես կոչված, չոր տապակումն է՝ առանց որևէ տեսակի յուղ ավելացնելու ։
Երբեմն այս ուտեստի պատրաստման ժամանակ ջուր չի ավելացվում, հեղուկի համար օգտագործվում է բանջարեղեն, առավելապես՝ սոխ ։
Արտաքին հղումներ
Կատեգորիա:Վրացական խոհանոց Կատեգորիա:Վրացերեն բառեր և արտահայտություններ
Սենտ Անդեոլ դը Բեր
Սենտ Անդեոլ դը Բեր (Saint-Andéol-de-Berg), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 129 մարդ, բնակչության խտությունը` 8.29 մարդ/կմ²։ Բնակավայրը զբաղեցնում է 15.57 կմ² տարածք։
Աշխարհագրություն
Գտնվում է Փարիզ քաղաքից 510 կմ հարավ, Լիոն քաղաքից` 140 կմ հարավ, Պրիվա քաղաքից` 24 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 24։ Ակտիվության ցուցանիշը կազմում է 72,1 %։ 62 աշխատունակ մարդկանցից աշխատել է 57 անձ (26 տղամարդ և 31 կին)։ Գործազուրկ են եղել 5 անձ (4 տղամարդ և 1 կին)։ 24 անաշխատունակներից 9-ը եղել են աշակերտներ կամ ուսանողներ, 11-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կրթությունը Մեծ Բրիտանիայում
Մեծ Բրիտանիայի կրթական համակարգը ձևավորվել է դարերի ընթացքում և ներկայում հիմնված է բարձր որակական չափանիշների վրա։ Մեծ Բրիտանիայում կրթությունը պարտադիր է 5-16 տարեկան քաղաքացիների համար։
Կա կրթության երկու սեկտոր՝ պետական (անվճար կրթություն) և մասնավոր (վճարովի ուսումնական հաստատություններ, մասնավոր դպրոցներ)։ Մեծ Բրիտանիայում գործում են կրթական երկու համակարգեր, որոնք զուգահեռ գործում են առանց որևէ խոչընդոտի․ մեկը  Անգլիայում, Ուելսում և Հյուսիսային Իռլանդիայում, երկրորդը ՝ Շոտլանդիայում։
Ըստ UNESCO-ի ու OECD-ի՝ 2012 թվականին երկրում սովորողների թիվը 3,5 մլն էր, որոնցից 427 հազարը այլ երկրի քաղաքացիներ են  ։ Ընդ որում, շուրջ 27 հազար անգլիացիներ սովորում են արտասահմանում։
Կրթական համակարգի սխեմա
Մեծ Բրիտանիայում չկա դպրոցների մեծ բազմազանություն։ Տարբեր աղբյուրներում, համացանցում, ամսագրերում և թերթերում օգտագործվում են դպրոցների դասակարգման տարբեր չափանիշներ։ Ամենատարածված տեսակը գիշերօթիկ դպրոցն է (Boarding School), որտեղ աշակերտները սովորելուց բացի նաև ապրում են դպրոցում։ Առաջին գիշերօթիկ դպրոցները Բրիտանիայում հայտնվել են վաղ Միջնադարում, հիմնականում մենաստանների կողքին:12-րդ դարում Հռոմի Պապը պարտադրեց վերաբացել բոլոր բենեդիկտյան մենասատանները և դարձնել կաթոլիկական վանքերին կից դպրոցներ։ Որոշ ժամանակ անց, այդ դպրոցներում կրթությունը դարձավ վճարովի։ Չնայած ազնվական ընտանիքները նախընտրում էին տնային ուսուցումը մենատանային դպրոցների փոխարեն, ժամանակի ընթացքում հաստատվեց այն պնդումը, որ անկախ սոցիալական պատկանելության, հասակակիցների հետ ուսուցումը ավելի օգտակար է երեխայի համար։ Հենց այս պնդումն էլ հիմք հանդիսացավ գիշերիօթիկ դպրոցների ստեղծման համար։ Վերջիններիս մեջ կան այնպիսի դպրոցներ, որոնք արդեն երկար տարիներ կրթում են բրիտանական ժամանանակից հասարակության էլիտան։ Աշխարհի ամենաթանկ և բարձրակարգ դպորցների ցանկում կան նաև բրիտանական գիշերօթիկ դպրոցներ։
Նախադպրոցական կրթություն
Նախադպրոցական կրթություն կարելի է ստանալ ինչպես պետական, այնպես էլ մասնավոր ուսումնական հաստատություններում։ Հաճախ ծնողները գերադասում են երեխաներին տանել մսուր 3-4 տարեկանում։
Նախապատրաստական կրթություն
Մասնավոր դպրոցներում նախապատրաստական (կամ նախնական) դասարաններ ընդունում են երեխաներ սկսած 5 տարեկանից։ Օտարերկրացի աշակերտները ընդունվում են դպրոց 7 տարեկանից, իսկ 11-13 տարեկանում տեղափոխվում են միջին դասարան նույն մասնավոր դպրոցում։
Տարրական կրթություն
Բրիտանացի երեխաների մեծ մասն ընդունվում են պետական դպրոցներ 5 տարեկանում, իսկ հետո 11 տարեկանում տեղափոխվում են նույն դպրոցի միջին դասարաններ կամ այլ քոլեջ։ Տարրական դպրոցում երեխաները սովորում են անգլերեն, մաթեմատիկա, պատմություն, աշխարհագրություն, երաժշտություն, արդյունաբերական տեխնոլոգիաներ և արվեստներ։ Առարկաները ընտրում են ծնողները։ Մի քանի բորոներում և կոմսություններում 11 տարեկանները կարող են տալ ընդլայնված  «11+» քննությունը, որը հնարավորություն է տալիս մեծացնել միջնակարգ կրթության համար նախատեսված դպրոցների ընտրությունը։ Նախկինում այդ քննությունն օգտագործվում էր Անգլիայի և Ուելսի ամբողջ տարածքում, բայց փոխարինվեց ստանդարտավորված թեստով ։
Միջնակարգ կրթություն
Անգլիայում միջնակարգ կրթությունը մինչև 16 տարեկանների համար պարտադիր է։ Բոլոր պետական և մասնավոր դպրոցները սովորեցնում են 11-16 տարեկան երեխաներին և պատրաստում նրանց GCSE-ի (General Certificate of Secondary Education)՝ միջնակարգ կրթության ընդհանուր հավաստագրի կամ GNVQ-ի՝ (General National Vocational Qualification) մասնագիտական որակավորման ազգային հավաստագրի համար։ Օտարերկրացի աշակերտների մեծ մասը ընդունվում են բրիտանական միջին դպրոցներ (հիմնականում մասնավոր գիշերօթիկ դպրոցներ) 11-13 տարեկանում։ Ստեղծարար, ինքնավստահ, ինքնուրույն անհատ ձևավորելը բրիտանական դպրոցներին հիմնական առաջադրանքներից է։ Աշակերտները անցնում են մի քանի առարկաների ուսուցման հատուկ շրջան, որոնք վերջանում են Common Entrance Examination քննություններով։ Այս քննությունների հաջող հանձնումը պարտադիր է ավագ դպրոց ընդունվելու համար։ 14-16 տարեկաններում դպրոցականները նպատակադրված պարապում են (հիմնականում 7-9 առարկաներից) General Certificate of Secondary Education-ի քննություններին։
Կրթությունը 16 տարեկանից
16 տարեկանում կրթության պարտադիր շրջանը ավարտելուց հետ, աշակերտները կարող են կամ հեռանալ դպրոցից և սկսել աշխատել, կամ շարունակել կրթությունը, որպեսզի ընդունվեն համալսարան։ Համալսարան ընդունվել ցանկացողներին առաջարկվում է A-level-ների երկամյա դասընթաց։ Ուսումնառման առաջին տարվանից հետո աշակերտները տալիս են AS քննություններ, իսկ երկրորդ տարվանից հետոց A2-levels: Ուսումնառության առաջին տարին ներառում է 4-5 առարակների պարտադիր ուսուցանում իսկ երկրորդ տարին՝ 3-4։ Քննությունների հանձնման պարտադիր առարկաներ չկան, աշակերտը անհատապես ընտրում է դպրոցի կողմից առաջարկված 15-20 առարկաներից այդպիսով որոշելով իր մասնագիտությունը, որին նա տրամադրելու է համալսարանական հաջորդ 3-5 տարիները։ Շատ հաճախ Մեծ Բրիտանիա գնացող օտարերկրացիներն իրենց կրթությունը սկսում են A-levels-ներից։
Կրթությունը 18 տարեկանից
A-levels-ների երկամյա դասընթացը ավարտելուց հետո աշակերտները կարող են ստանալ կամ մասնագիտական կամ բարձրագույն կրթություն։
Հետագա կրթությունը (Further education -FE) ներառում է մասնագիտական նախպատրաստման մի քանի դասընթացներ և որոշ դասընթացներ բարձրագույն կրթություն ստանալու համար (բակալավրի աստիճան)։ «Մասնագիտական կրթություն» եզրույթը օգտագործվում է 16 տարեկանում դպրոցից դուրս եկած աշակերտների դասընթացների համար։ Բրիտանիայում հաշվարկվում է 600-ից ավել պետական և մասնավոր քոլեջներ հետագա կրթության համար։ Այս կրթական հաստատությունները առաջարկում են ուսումնառության տարբեր ծրագրեր, ներառյալ անգլերեն լեզվի դասընթացներ, միջնակարգ կրթության ընդհանուր հավաստագրի ստացմանը նախապատրաստող ծրագրեր և A-level-ներ, մասնագիտական դասընթացներ։
Բարձրագույն կրթությունը (Higher education - HE) ներառում բակալավրի աստիճան ստանալու, հետդիպլոմային (մագիստրատուրա, դոկտորի աստիճան) ծրագրեր և MBA։ «Բարձրագույն կրթություն» տերմինը նշանակում է կրթություն համալսարաններում, քոլեջներում, ինստիտուտներում, որոնք առաջարկում են գիտական և դոկտորական աստիճաններ։
Ուսման վարձ
Բարձրագույն կրթությունը վճարովի է և՛ Բրիտանիայի քաղաքացիների, և՛ օտարերկրացիների համար։ Վերջիններիս համար ուսման վարձն ավելի թանկ է։ Բրիտանիայի քաղաքացիները կարող են սովորել պարտքով, որն սկսում են վճարել միայն դիպլոմ ստանալուց և նվազագույն աշխատավարձի չափով (տարեկան 21 հազար ֆոնտ ստերլինգ) աշխատանք գտենլուց հետո։ Աշխատանք չգտնելու դեպքում պարտքը անհրաժեշտ չէ վերադարձնել։ Վերջերս խորհրդարանում ավելի մեծ թվով պատգամավորներ են հակվում կրթության գինը բարձրացնելուն։ Այդպիսի նախաձեռնությունները այնքան էլ հաճելի չեն ուսանողների համար ։
Կրթության որակի միջազգային գնահատական
Բարձրագույն կրթության բնագավառում Մեծ Բրիտանիան հիմնականում զբաղեցնում է առաջին, երկրորդ կամ երրորդ տեղերը բարձրագույն ուսումնական հաստատությունների միջազգային վարանիշավորման աղյուսակներում։
Արտաքին հղումներ
Կատեգորիա:Կրթությունը Մեծ Բրիտանիայում
Զբոսաշրջությունը Վրաստանում
Զբոսաշրջությունը Վրաստանում` Կովկասի հնագույն երկրներից մեկում, ակտիվորեն խրախուսվում է կառավարության կողմից։ Ոլորտի ղեկավարումն իրականացնում է Վրաստանի զբոսաշրջության ազգային վարչությունը ։ Վրացական զբոսաշրջության պաշտոնական կայքը, որը ներկայացնում է երկրի տուրիստական արտադրանքը՝ Georgia and Travel կայքն է ։
Էկո-զբոսաշրջություն
Էկո-զբոսաշրջությունը Վրաստանի զբոսաշրջության ամենաեկամտաբեր ուղղություններից մեկն է, և միևնույն ժամանակ երկիրն այդ առումով ունի զգալի ներուժ։ Վրաստանում այս ոլորտն ունի մեծ հնարավորություններ՝ հաշվի առնելով երկրի զբաղեցրած 12–րդ տեղն ըստ կենսաբազմազանության։ Վրաստանի հողատարածքի համարյա կես միլիոն հեկտարը պաշտպանված տարածքներ են, դա մոտավորապես երկրի տարածքի 7 %-ն է։ Բոլոր արգելոցների 75%-ը անտառապատ են։ Վրաստանում կան 14 ազգային արգելոցներ, 9 ազգային պարկեր, 14 բնական հուշարձաններ և 2 բնական լանդշաֆտներ [3 ]:
Զբոսաշրջության տեսակներ
Վրաստանն առաջարկում է զբոսաշրջության հետևյալ տեսակները՝ Պաշտոնական վիճակագրության համաձայն` 2015 թվականին.
Հանգստավայրեր
Հանրապետությունում կան մոտ 300 լեռնային, մերձծովյա կլիմայական, հանքաջրաբուժական և ցեխային հանգստավայրեր։ Ձմեռային հանգստավայրերն ակտիվ են դեկտեմբերի վերջերից մինչև ապրիլի վերջը, իսկ ամառայինները՝ մայիսի վերջից մինչև հոկտեմբերի կեսերը։
Լեռնային զբոսաշրջություն, լեռնագնացություն, ժայռամագլցում
Կովկասյան լեռների վրացական հատվածում հինգ գագաթներ բարձրությամբ գերազանցում են Մոնբլանը։ Սվանեթի լեռնային շրջանի գագաթներից Ուշբա լեռը (4710 մ) համարվում է Կովկասի ամենադժվարանցելի լեռներից մեկը։ Խևսուրեթին, Խևին, Պշավին, Տուշեթին, Ռաչան և Սվանեթին համարվում են քիչ անցանելի և այդ պատճառով էլ գրավիչ են արկածային զբոսաշրջության սիրահարների համար։
Հետաքրքիր փաստեր
«New York Times» հրատարակչությունը Վրաստանը ներառել է այն 52 երկրների ցանկում, որոնք պարտադիր պետք է այցելել [2 ]:
Ծանոթագրություններ
Կատեգորիա:Զբոսաշրջությունը Վրաստանում
Գևորգ (Ջորջ) Չիլինգարյան
Գևորգ (Ջորջ) Չիլինգարյան (George V. Chilingarian, ), նավթագետ, ՀՀ ԳԱԱ արտասահմանյան անդամ (1998)։ Իտալիայի Studiorum Minerva ակադեմիայի, Բեդֆորդի (Արիզոնա) և այլ համալսարանների պատվավոր դոկտոր։ ԱՄՆ ռազմածովային ուժերի գեներալ։
Կենսագրություն
Գևորգ Չիլինգարյանը ծնվել է Թիֆլիսում։ Մանկությունն անցել է Իրանում։ Սովորել է Թեհրանում, Եվրոպայում և ԱՄՆ-ում, ստացել նավթի երկրաբանության և արդյունաբերության բնագավառի մասնագետի կրթություն։ 1949 թվականին ավարտել է Հարավային Կալիֆոռնիայի համալսարանը։ Աշխատել է Իրանի նավթային ընկերություններում, եղել է Շահի խորհրդականը նավթի և գազի հանքավայրերի գծով։ Նրա շնորհիվ նավթահանք է բացվել Իրանի Խուժիստան նահանգում։
Հաստատվելով Լոս Անջելեսում դարձել է համերկրային նավթային ընկերության նախագահ, ԱՄՆ-ի և մի շարք երկրների նավթահանույթի և նավթամշակման վարչության ղեկավար։ 1950-1954 թվականներին, 1956-1965 թվականներին ՀԿՀ նավթի երկրաբանության ֆակուլտետի դասախոս, 1965 թվականից՝ պրոֆեսոր։ 1954-1956 թվականներին եղել է ԱՄՆ ռազմաօդային ուժերի Դեյթոնի (Օհայո) բազայի լաբորատորայի վարիչ, 1967-1969 թվականներին, 1978-1987 թվականներին` ՄԱԿ-ի նավթի տեխնոլոգիայի գծով ավագ և այլ կազմակերպությունների խորհրդական։ Մի շարք ընկերությունների ու գիտական կազմակերպությունների նախագահ, Ռուսաստանի բնական ԳԱ փոխնախագահ (2000)։ Հարավային Կալիֆոռնիայի համալսարանի ուսուցչապետ է, խմբագրում է «Նավթային գիտությունները և ճարտարագիտությունը» միջազգային հանդեսը։ Հայտնաբերել է խոշոր նավթահանքեր տարբեր երկրներում։ Հրատարակել է մի շարք աշխատություններ։ Չիլինգարյանը 72 գրքի և 500 գիտական աշխատության հեղինակ է, 2 գիտական ամսագրի հեղինակ ։
Գիտական գործունեություն
Հիմնական աշխատությունները վերաբերում են նավթի և գազի երկրաբանության տեսական հիմնախնդիրներին, նավթի և գազի հանքաշերտերի գոյացման և ածխաջրածինների առաջացման հարցերի լուծմանն ուղղված նոր մոտեցումների մշակմանը ։
Ծանոթագրություններ
Կատեգորիա:Թիֆլիս քաղաքում ծնվածներ Կատեգորիա:Հայ գիտնականներ Կատեգորիա:ՀՀ ԳԱԱ արտասահմանյան անդամներ Կատեգորիա:Ռուսաստանի գիտությունների ակադեմիայի արտասահմանյան անդամներ
Սոֆի Գրեգուար
Սոֆի Գրեգուար (Sophie Grégoire, ), կանադացի լրագրող, հաղորդավարուհի և մոդել, Կանադայի վարչապետ Ջասթին Թրյուդոյի կինը։
Կենսագրություն
Սոֆի Գրեգուարը ծնվել է 1975 թվականի ապրիլի 24-ին Կանադայի Քվեբեկ նահանգի Մոնրեալ քաղաքում։ Հայրը բրոքեր է, մայրը՝ բուժքույր ։ Սովորել է Մոնրեալի Ուտրեմոն թաղամասի «Սեն Նոմ դը Մարի» մասնավոր գիշերօթիկ դպրոցում։ Մտադրվելով գնալ հոր հետքերով՝ ուսումը շարունակել է ՄաքԳիլի համալսարանի առևտրի ֆակուլտետում, այնուհետև տեղափոխվել է Մոնրեալի համալսարան և ավարտել այն՝ ստանալով բակալավրի աստիճան միջազգային հարաբերությունների բնագավառում ։
Գրեգուարը կարծում է, որ «ունեցել է երջանիկ մանկություն», եղել է լավ ուսանողուհի, հեշտությամբ է շփվել մարդկանց հետ և սիրել է սպորտը։ 17 տարեկանից նա պայքարում էր նյարդային բուլիմիայի դեմ և բուժվել է, մասնավորապես, յոգայի օգնությամբ ։
Գործունեություն
Գրեգուարն իր կարիերան սկսել է՝ որպես գովազդային ընկերության ընդունարանի օգնական և ղեկավարի քարտուղար։ Եղել է ֆոտոմոդել։ 3 տարի անց, երբ արդեն մենեջեր էր, գնացել է սովորելու ռադիոյի և հեռուստատեսության դպրոցում, որից հետո աշխատանքի է անցել խմբագրությունում։ Այստեղ նա գրում էր նորություններ (վազող տողում)։ Ավելի ուշ որպես լրագրող աշխատել է Քվեբեկի «LCN» հեռուստաընկերությունում (մի շարք այլ հեռուստաընկերություններին զուգահեռ)։ 2005-2010 թվականներին աշխատել է «CTV Television Network»-ում՝ որպես Քվեբեկի լրագրող։ Այստեղ աշխատելիս լուսաբանում էր մշակույթի, արվեստի, կինոյի և շոու-բիզնեսի խնդիրները։ Վարում է «Radio-Canada»-յի ամենօրյա հաղորդումը ։
Գրեգուարն ազատ տիրապետում է ֆրանսերենին (մայրենի լեզու), անգլերենին և իսպաներենին, իսկ 2012 թվականին ստացել է յոգայի ուսուցչի վկայագիր ։ Սիրում է էքստրեմալ սպորտաձևեր, նվագում է ֆլեյտա և կիթառ։ Զբաղվում է բարեգործությամբ, աշխատում է «The Shield of Athena» շահույթ չհետապնդող կազմակերպությունում, որը զբաղվում է կանանց հիմնախնդիրներով, մասնավորապես, ընտանեկան բռնության զոհերի խնդիրներով ։ Նա նաև ակտիվորեն աշխատում է բուլիմիայի դեմ պայքարող կազմակերպություններում, բարեգործական նպատակներով պարբերաբար մեկնում է Աֆրիկա ։ Լավ հռետոր է։
Անձնական կյանք
2005 թվականի մայիսի 28-ից ամուսնացած է Կանադայի երկարամյա վարչապետ Պիեր Թրյուդոյի որդու՝ հայտնի քաղաքական գործիչ, Կանադայի վարչապետ Ջասթին Թրյուդոյի հետ (ծնվել է 1971 թվականին)։ Գրեգուարը նախկինում եղել է Ջասթինի կրտսեր եղբոր՝ Միշել Թրյուդոյի մանկության ընկերուհին և դասընկերուհին ։
2020 թվականի մարտի 12-ին Թրյուդո ամուսիններն իրենց մեկուսացրել են այն բանից հետո, երբ Սոֆիի մոտ գրիպի ախտանիշներ են ի հայտ եկել Մեծ Բրիտանիայում ելույթից վերադառնալուց հետո ։ Վարչապետի գրասենյակը նույն օրը հայտարարել է, որ Սոֆիի մոտ ախտորոշվել է COVID-19 կորոնավիրուսային վարակ ։
Ծանոթագրություններ
Կատեգորիա:Կանադացի լրագրողներ Կատեգորիա:Հեռուստահաղորդավարներ Կատեգորիա:Կանադացի մոդելներ Կատեգորիա:Մոդելներ այբբենական կարգով Կատեգորիա:Պետությունների ղեկավարների ամուսիններ Կատեգորիա:ՄաքԳիլի համալսարանի շրջանավարտներ Կատեգորիա:Մոնրեալի համալսարանի շրջանավարտներ
Լաոկոոն
Լաոկոոն, Ղաոկոն (Λᾱοκόων), հին հունական դիցաբանության մեջ Տրոյայի Ապոլլոնի մեհյանի քուրմ։ Ըստ առասպելի, Լաոկոոնն արգելել է ներս բերել հույների թողած վիթխարի փայտե ձին։ Հույներին հովանավորող Աթենաս աստվածուհու հրամանով երկու վիշապ խեղդել են Լակոոնին և նրա երկու որդիներին։
Մ. թ. ա. 1-ին դարի կեսին ռոդոսցի վարպետներ Ագեսանդրոսը, Աթենոդորոսը և Պոլիդորոսը Լաոկոոնի կործանումը մարմնավորել են «Լաոկոոն» քանդակում, իսկ Վերգիլիոսը՝ «Էնեական» պոեմում։ Այդ կոթողների ազդեցությամբ Լեսինգը 1766 թվականին գրել է «Լաոկոոն կամ գեղարվեստի ու պոեզիայի սահմանների մասին» գեղագիտական քննախոսությունը։
Լաոկոոնի առասպելն արտացոլվել է նաև XVI-XVII դարերին եվրոպական գեղանկարչության մեջ (Զ. Ռոմանո, Էլ Դրեկո)։
Գրականություն
Կատեգորիա:Հին հունական դիցաբանություն Կատեգորիա:Տրոյական պատերազմ
Ալիկուդի
Ալիկուդի, Լիպարյան ի ութ կղզիներից ամենաարևմտյանը։ Կղզին տեղակայված է Լիպարիից մոտավորապես 40 կմ դեպի արևմուտք, ունի 5,2 քառ․ կմ տարածք։ Բնակչությունը կազմում է 105 մարդ (2001)։ Վարչականորեն պատկանում է Մեսսինա պրովինցիայի Լիպարի կոմունային ։
Պատմություն
Կղզին ձևավորվել է Մոնտագնոլա հրաբխից մոտավորապես 150000 տարի առաջ։ Վերջին ժայթքումը տեղի է ունեցել 27000 տարի առաջ ։
Կղզու ներկայիս Ալիկուդի անունը նրա հին հունարեն Ἐρείκουσα Ereikousa անվան աղավաղված ձևն է, որ ծագել է էրիկա բույսի անունից, որը հայտնի է որպես հավամրգի և ներկայում էլ աճում է կղզու լանջերին։ Դարեր շարունակ Ալիկուդին եղել է ծովահենների հարձակումների հիմնական թիրախը։ Այդ պատճառով էլ կղզու բնակչությունը ստիպված էր կառուցել փոքր տներ բարձր սանդղավանդերի վրա։ Կղզու մշտական բնակիչները հայտնվել են այստեղ 18-րդ դարում, սակայն այստեղ հայտնաբերված բնակության հետքերը վերաբերում են դեռ մ․թ․ա 1700-1800 թվականներին։
Այսօր կղզում կան շուրջ 120 բնակիչներ, ովքեր հիմնականում զբաղվում են ձկնորսությամբ, ինչպես նաև աճեցնում են դեղձ և ագավա։ Վերջինս կղզի է բերվել Ամերիկայից։ Կա միայն մեկ ռեստորան, որի ճաշացանկում մեծ մասամբ ձկան տեսակներ են։
Արտաքին հղումներ
Կատեգորիա:Իտալիայի կղզիներ
Բալասաններ
Բալասաններ (βάλσᾶμον– անուշահոտ խեժեր), բնական նյութեր, որոնք պարունակում են եթերային յուղեր և նրանց մեջ տարրալուծված խեժեր, անուշահոտ միացություններ և այլ բաղադրամասեր։ Բալասանների մի մասը բույսերի բնականոն նյութափոխանակության արդյունք է և պարունակվում է միջբջջային տարածություններում կամ կեղևային ուղիներում, իսկ մյուսները բույսերում առաջանում են ախտաբանական պրոցեսների ընթացքում։ Ազոտ չպարունակող օրգանական նյութեր են՝ դառը, օշարականման, ջրում գրեթե չեն լուծվում, լավ լուծվում են օրգանական որոշ լուծիչներում (սպիրտ, եթեր, քլորոֆորմ, բենզին)։ Ունեն հականեխիչ, տեղական գրգռիչ, խորխաբեր և միզամուղ հատկություններ։ Բժշկական պրակտիկայում առավել կիրառական են բևեկնը, կոպայան բալասաններ, կանադական բալասաններ, վինիլինը և այլն։ Բալասաններ օգտագործում են նաև պարֆյումերիայի, լաքերի արտադրության մեջ։
Կատեգորիա:Բուսական հումք Կատեգորիա:Խեժեր
Առնոլդ Չիկոբավա
Կենսագրություն
Չիկոբավան ծնվել է արևմտյան Վրաստանի (այդ ժամանակ Ռուսական կայսրության կազմում) Մեգրելիա նահանգի Սենակիի մունիցիպալիտետի փոքրիկ գյուղերից մեկում։ 1922 թվականին ավարտել է Թբիլիսիի նորաբաց պետական համալսարանը (ԹՊՀ), ստացել գիտական աստիճան, ստացել դոցենտի (1926–33), ապա պրոֆեսորի կոչում (1933-85)։ Այդ տարիներին գլխավորել է համալսարանի Կովկասյան հետազոտությունների ամբիոնը (1933–60), Վրացական ԽՍՀ Թբիլիսիի լեզվաբանական ինստիտուտի Իբերո-կովկասյան լեզուների ամբիոնը (1936–85)։ Այս ինստիտուտը, որը Չիկոբավան գլխավորել է 1950-1952 թվականներին, այժմ կրում է նրա անունը ։ 1941 թվականին նա դարձել է Վրացական ԽՍՀ նոր ձևավորված Գիտությունների ակադեմիայի անդամ, նախագահության անդամ է ընտրվել 1950—1963 թվականներին։ Իր բեղմնավոր աշխատանքի համար պարգևատրվել է Խորհրդային Միության և միջազգային մրցանակներով ու կոչումներով ։ Հեղինակել է վրացերեն բառարանների շարք և կովկասյան լեզուների կառուցվածքին ու պատմությանը նվիրված խոշոր գործեր։
Շնորհիվ իր դիրքի Չիկոբավան ճանաչում է ունեցել ԽՍՀՄ լեզվաբանների շրջանում, 1950-ականներին կարճ ժամանակ շատ բուհերի ուսանողներ սովորում էին նրա «Լեզվաբանության տեսություն» դասագրքով։ Հատկապես ուժեղ էր Չիկոբավայի ազդեցությունը խորհրդային կովկասագիտության վրա 1950-1960-ական թվականներին ։
Չիկոբավան մահացել է Թբիլիսիում 87 տարեկան հասակում։ Թաղված է Թբիլիսիի համալսարանի այգում։
Արտաքին հղումներ
Կատեգորիա:Վրացի լեզվաբաններ Կատեգորիա:Լենինի շքանշանի ասպետներ Կատեգորիա:Թբիլիսիի պետական համալսարանի շրջանավարտներ Կատեգորիա:Վրաստանի գիտությունների ազգային ակադեմիայի ակադեմիկոսներ Կատեգորիա:Վրացի բանասերներ Կատեգորիա:Վրացի հասարակական գործիչներ Կատեգորիա:Բանասիրական գիտությունների դոկտորներ
Սան Ֆրանչեսկո ալ Կամպո
Սան Ֆրանչեսկո ալ Կամպո (San Francesco al Campo), կոմունա Իտալիայի Պիեմոնտ մարզի Թուրին գավառում։
Բնակչությունը՝ 4.800 մարդ (2008 թ. տվյալներով)։ Բնակչության խտությունը՝ 318 մարդ/կմ²։ Տարածքը՝ 15 կմ²։ Փոստային ինդեքսը՝ 10070։ Հեռախոսային կոդը՝ 011։
Բնակավայրի հովանավորն է համարվում սուրբ Ֆրանցիսկոս Ասիզցին ։
Ժողովրդագրություն
Բնակչության թվաքանակի փոփոխությունները.
Քոնրադսրոյթ
Քոնրադսրոյթ (Konradsreuth), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 3339 մարդ ։ Զբաղեցնում է՝ 43,32 կմ² տարածք։ Պաշտոնական կոդ 09 4 75 142։
Ասսումպտա Սերնա
Ասսումպտա Սերնա (Assumpta Serna, ), իսպանացի դերասանուհի։
Կյանքը և կարիերան
Սերնան ծնվել է Կատալոնիայի Բարսելոնա քաղաքում Մարիա Ասունսոն Ռոդես Սերնա (María Asunción Rodés Serna) անունով ։ Նրա առաջին նշանակալի դերը դարձավ մեքսիկացի միանձնուհի Խուանա Ինես դե լա Կրուսը «Ես ստեղծվածներից ամենավատն եմ» (1990) ֆիլմում։ Հետագայում նա խաղացել է պարտիզանական հրամանատար Թերեզա Մորենոյի դերը Պիրենեյան պատերազմի ժամանակ ITV հեռուստաալիքի «Թագավորական հրաձիգ Շարպի արկածները» ֆիլմի առաջին չորս մասերում, որը նկարահանվել է Բեռնարդ Կորնուելի վեպի մոտիվներով։ Նա նկարահանվել է նաև «Մատադոր» (1986) Անտոնիո Բանդերասի հետ, «Վայրի խոլորձ» (1990), «Նոստրադամուս» (1994), «Հրաձիգը» (1995) և «Կախարդանք» (1996) ֆիլմերում։
2003 թվականին Սերնան հայտնվեց ITV հեռուստաալիքի «Հենրիխ VIII» երկմասանոց ֆիլմում Եկատերինա Արագոնացու դերում և «Այստեղ ոչ ոք չէր ապրի» իսպանական հեռուստասերիալում։ 2011-2014 թվականներին նա կատարել է  Ալեքսանդր VI պապի սիրուհու, Վաննոցցի  դեի Կատտանեի դերը Թոմ Ֆոնտանայի «Բորջիա» պատմական հեռուստասերիալում ։
Անձնական կյանք
1982 թվականից մինչև 1985 թվականն ամուսնացած է եղել դերասան Կարլոս Տրիստանչոյի հետ (ծնված 1955 թվականին)։ 1993 թվականից ամուսնացել է շոտլանդացի դերասան Սքոթ Կլևերդոնի (ծնված 1969 թվականին) հետ։ Նրանք ծանոթացել են «Շարպի վաշտը» ֆիլմի նկարահանումների ժամանակ, որտեղ Կլեվերդոնը խաղում էր լեյտենանտ Հարրի Պրայսի դերը։
Սերնան ազատ խոսում է անգլերեն, ֆրանսերեն, իտալերեն, պորտուգալերեն, կատալոներեն և իսպաներեն լեզուներով։
Ծանոթագրություններ
Կատեգորիա:Իսպանացի դերասանուհիներ Կատեգորիա:Կատալոնացի դերասանուհիներ Կատեգորիա:Թատրոնի դերասանուհիներ Կատեգորիա:Իսպանացի կինոդերասանուհիներ
Սեն Ռոմեն (Շարանտի գավառ)
Սեն Ռոմեն (Saint-Romain), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2011 թվականի դրությամբ կազմում է 549 մարդ, բնակչության խտությունը` 24.20 մարդ/կմ²։ Բնակավայրը զբաղեցնում է 22.69 կմ² տարածք։
Աշխարհագրություն
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 150 կմ հարավ, Անգուլեմ քաղաքից` 45 կմ հարավ։
Բնակչություն
Բնակչության քանակը ըստ տարիների
Ամորի II (Երուսաղեմի արքա)
Ամորի II դը Լուզինյան, 1194 թվականից սկսած Կիպրոսի սենյոր, իսկ 1195 թվականից՝ առաջին Կիպրոսի արքա , 1197 թվականից՝ Երուսաղեմի արքա։
Սեն Ռոմեն (Շարանտի գավառ)
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ամորի II (Երուսաղեմի արքա)
Գուգո VIII դը Լուզինյանի որդին, Գի դը Լուզինյանի ավագ եղբայրը։
Կենսագրություն
Լուզինյանների ընտանիքը մասնակցել է բազմաթիվ խաչակրաց արշավանքների։ Իրենց սյուզերեն Ռիչարդ Առյուծասրտի կողմից կոմս Պատրիկ Սոլսբերուն սպանելու համար Պուատուից վռնդվելուց հետո Ամորին իր եղբայր Գիի հետ ուղևորվեց Պաղեստին։ Ամորին ժամանեց 1174 թվականին, իսկ Գին ամենայն հավանականությամբ՝ ավելի ուշ։ Հետագայում Ամորին ամուսնանում է Բալդուին Իբելինի դուստր Էշիվայի հետ և անցնում է ծառայության Երուսաղեմի արքա Բալդուին IV-ի մայր և Սիդոնի սենյոր Ռենո Գրանյեի կնոջ՝ Ագնես դը Կուրտենեյի մոտ։ Ըստ «Էրնոուլի ժամանակագրության» Ամորին Ագնեսի սիրեկանն էր, սակայն ամենայն հավանականությամբ Ագնեսը և Բալդուն IV-ը ձգտում էին քաղաքական ասպարեզից դուրս բերել Ամորիի կնոջ ընտանիքին։ 1179 թվականի ապրիլի 22-ին Ամորին նշանակվում է Երուսաղեմի զորահրամանատար։ Իսկ մեկ տարի անց Գին ամուսնանում է Բալդուին IV-ի քրոջ՝ Սիբիլ Անժուացու հետ և փաստացի դառնում է արքա, քանզի Բալդուինը տառապում էր բորոտությամբ և չէր կարողանում գահակալել։
Սեն Ռոմեն (Շարանտի գավառ)
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ամորի II (Երուսաղեմի արքա)
Կենսագրություն
Ամորին իր եղբոր Գիի հետ 1187 թվականին գերեվարվում է Հաթթինի ճակատամարտում, իսկ 1194 թվականին Գիի մահից հետո նա դառնում է Կիպրոսի արքա Ամորի I անվամբ։ Սակայն աստեղ առկա էր իրավաբանական նրբություն Գիի տիտղոսը «Կիպրոսի սենյոր»-ն էր, իսկ Ամորին ցանկանում էր ստանալ «Կիպրոսի արքա» տիտղոսը։ 1195 թվականին Սրբազան Հռոմեական կայսրության կայսր Հենրիխ VI-ը շնորհում է նրան այդ տիտղոսը։ Թագադրությունը տեղի ունեցավ 1197 թվականի սեպտեմբերի 22-ին Նիկոսիայում։
1197 թվականի հոկտեմբերին մահանում է Ամորիի կինը՝ Էշիվան։ Ամորին ամուսնանում է Երուսաղեմի թագուհի Իզաբել Անժուացու հետ, ինչի արդյունքում դառնում է Երուսաղեմի արքա։ Թագադրությունը տեղի ունեցավ 1198 թվականի հունվարին Աքքա քաղաքում։
1198 թվականին Ամորիին հաջողվում է հնգամյա զինադադար կնքել մուսուլմանների հետ, օգտվելով Սալահ ալ-Դինի ժառանգության համար մղվող պայքարից։ Չնայած նրան, որ զինադադարը խախտվում էր երկու կողմից, 1204 թվականին Ամորիին հաջողվեց այն երկարաձգել ևս վեց տարով։
Մահ
Ամորին վախճանվեց 1205 թվականի ապրիլի 1-ին։ Ըստ առաջին վարկածի Ամորին մահացել է դիզենտերիայից, իսկ ըստ մյուսի՝ նրան թունավորել են Իզաբելի մահից չորս օր առաջ։ Ամորիի աճյունը հանգչում է Նիկոսիա քաղաքի Սուրբ Սոֆիայի տաճարում։
Ժառանգներ
Ամորիի մահից հետո Կիպրոսի թագավորությունը փոխանցվեց նրա որդուն՝ Հուգո I-ին, իսկ Երուսաղեմի թագավորությունը՝ Մարիա Մոնֆերացուն` Իզաբել Անժուացու և Կոնրադ Մոնֆերացու դստերը։
Գրականություն
Կատեգորիա:Երուսաղեմի արքաներ Կատեգորիա:Կիպրոսի արքաներ Կատեգորիա:Լուսինյաններ Կատեգորիա:Խաչակիրներ Կատեգորիա:Կաթոլիկ միապետներ
Ջոն Լիլբեռն
Ջոն Լիլբեռն (John Lilburne, ), XVII դարի Անգլիական հեղափոխության գործիչ, լեվելլերների ղեկավար և գաղափարախոս։ Մասնակցել է առաջին քաղաքացիական պատերազմին (1642-1646 թթ.)։ 1647 թվականին բանտում գրել է «Ժողովրդական համաձայնություն» պամֆլետը, որը դարձել է լեվելլերների կուսակցության ծրագիրը։ 1653 թվականին նորից ձերբակալվել է Օլիվեր Կրոմվելի հրամանով և չնայած արդարացմանը, գրեթե մինչև կյանքի վերջը եղել է բանտում։
Ջոն Լիլբեռնը իր մեծ դեր է խաղացել անգլիական հեղափոխության մեջ։
Ծանոթագրություններ
Կատեգորիա:Անգլիայի քաղաքական գործիչներ Կատեգորիա:17-րդ դարի անգլիացի գրողներ Կատեգորիա:Անգլիացի փիլիսոփաներ
Սևեններ ազգային պարկ
Սևեններ ազգային պարկ (Parc national des Cévennes), ազգային պարկ Ֆրանսիայի հարավային մասում, Սևեններ կոչվող լեռնային տարածքում։
Ստեղծվել է 1970 թվականին, վարչական կենտրոնը գտնվում է Ֆլորակ քաղաքում, համանուն ամրոցում։ Հիմնականում տեղակայված է Լոզեր և Գար դեպարտամենտներում և ընդգրկում է Արդեշ ու Ավերոն գավառների որոշ հատվածները։ Ավեն Արմանդ քարանձավը գտնվում է Սևեններ ազգային պարկում։ 2011 թվականին պարկը դարձավ Կոս և Սևեններ լեռնահամակարգի մի մասը։ Վերջինս համարվում է ՅՈՒՆԵՍԿՕ-ի Համաշխարհային ժառանգության Միջերկրածովյան գյուղատնտեսական մշակութային լանդշաֆտ ։
Աշխարհագրություն
Ազգային պարկն ընդգրկում է մի քանի լեռներ և հարթավայրեր։ Լոզեր լեռն ամենաբարձր գագաթն է տարածքում և ունի 1699 մ բարձրություն։
Արտաքին հղումներ
Կատեգորիա:Ֆրանսիայի ազգային պարկեր Կատեգորիա:Ֆրանսիայի աշխարհագրություն Կատեգորիա:Ազգային պարկեր
Դեսմոպրեսսին
Դեսմոպրեսսին (DDAVP), դեղ, որն օգտագործվում է ոչ շաքարային դիաբետի, գիշերամիզության, հեմոֆիլիա A-ի, Վիլլեբրանդի հիվանդության, ուրեմիայի բուժման համար ։ Դեղը կիրառվում է Վիլլեբրանդի հիվանդության և հեմոֆիլիա A֊ի մեղմ դեպքերում ։ Կարող է ներմուծվել աերոզոլի, ներերակային ներարկման տեսքով, նաև՝ ենթալեզվային ։
Հիմնական կողմնակի ազդեցություններն են գլխացավը, լուծը, արյան մեջ նատրիումի քանակի նվազումը ․ վերջինս կարող է հանգեցնել գիտակցության կորստի ։ Երիկամային խնդիրներ և արյան մեջ նատրիումի քիչ քանակ ունեցող մարդկանց կողմից կիրառումը ցանկալի չէ ։ Հղիության ընթացքում օգտագործելու տեսանկյունից անվնաս է ։ Միզագոյացումն ընկճող հորմոնի՝ վազոպրեսինի սինթետիկ անալոգն է ։
ԱՄՆ–ում դեսմոպրեսսինի բժշկական կիրառությունը հաստատվել է 1978թ֊ին ։ Այն ընդգրկվել է Առողջապահության Համաշխարհային Կազմակերպության հիմնական դեղամիջոցների ցանկում (առողջապահության համակարգում ամենաարդյունավետ և անվտանգ դեղամիջոցները) ։ ԱՄՆ–ում ամսական պահանջվող պաշարի գինը կազմում է 100–ից 200 դոլար ։
Գիշերային անմիզապահություն
Օգտագործվում է գիշերային անմիզապահության (էնուրեզ) բուժման համար։ Նշանակվում է որպես ներքին ընդունման դեսմոպրեսսինի ացետատ։ Դեսմոպրեսսին ընդունող երեխաները 2.2 անգամ ավելի քիչ են ունենում գիշերային անմիզապահություն և 4.5 անգամ ավելի քիչ են արթնանում գիշերն այդ խնդրով, քան պլացեբոյի դեպքում ։
Գիշերամիզություն
Դեսմոպրեսսինի կիրառությունն օգտակար է նաև այն մեծահասակներին, ովքեր ունեն գիշերվա ժամերին միզելու հետ կապված խնդիրներ (նոկտուրիա) ։
Արյունահոսություն
Դեսմոպրեսսինը Վիլեբրանդի հիվանդության առաջին մեղմ տեսակի դեպքում համարվում է առաջին ընտրության դեղ ։ Խորհուրդ չի տրվում օգտագործել Վիլլեբրանդի հիվանդության 2B և 3րդ ծանր տեսակների դեպքում, ինչպես նաև ոչ նորմալ VIII գործոնի դեպքում ։
Խորհուրդ է տրվում օգտագործել միայն հեմոֆիլիա A–ի դեպքում ։ Կարող է կիրառվել և՛ վնասվածքի հետևանքով, և՛ վիրահատությունների ընթացքում առաջացող արյունահոսությունները կանխելու համար ։ Էֆֆեկտիվ չէ օգտագործել հեմոֆիլիա B–ի (IX գործոնի անբավարարություն) և հեմոֆիլիա A–ի ծանր դեպքերում ։
Ոչ շաքարային դիաբետ
Դեսմոպրեսսինը կիրառվում է ոչ շաքարային դիաբետի բուժման համար՝ որպես էնդոգեն հակամիզամուղ հորմոնի փոխարինիչ, քանի որ վերջինիս արտադրությունը հիպոֆիզի հետին բլթի և հիպոթալամուսի կողմից կամ նվազած է, կամ բացակայում է։ Օգտագործվում է նաև ոչ շաքարային դիաբետի տարբերակիչ ախտորոշման նպատակով։ Անարդյունավետ է նեֆրոգեն ոչ շաքարային դիաբետի բուժման համար։
Կողմնակի ազդեցություններ
ԱՄՆ–ի Սննդի և դեղերի ադմինիստրացիան զգուշացնում է, որ ցողացիրների (նազալ սփրեյ) օգտագործումից մահացել են երկու մարդ, իսկ հիսունիննի մոտ առաջացել է ուշագնացություն։ Այդ պատճառով էլ ԱՄՆ–ում այլևս արգելված է ցողացիրի կիրառումը երեխաների համար, սակայն կարելի է օգտգործել դեսմոպրեսսինի հաբերը էնուրեզի բուժման նպատակով։
Պացիենտները պետք է դադարեցնեն դեսմոպրեսսինի կիրառումը, եթե նրանց մոտ ի հայտ են գալիս փսխումներ, լուծ, տենդ, հարբուխ։ Դեղը պետք է զգուշորեն օգտագործել շոգ եղանակներին կամ ֆիզիկական ծանրաբեռնվածության դեպքում, քանի որ դրանք կարող են հանգեցնել օրգանիզմի սթրեսային վիճակի և խախտել ջրաէլեկտրոլիտային հավասարակշռությունը։
Անհրաժեշտ է հավասարակշռության մեջ պահել օրգանիզմի ջրի և նատրիումի քանակները։ Եթե նատրիումի քանակը քչանում է (հիպոնտրեմիա) կամ ջրի մեծ քանակի օգտագործման, կամ էլ աղի քիչ քանակի օգտագործման հետևանքով, անձը կարող է ունենալ ցնցումներ, ավելի ծանր դեպքերում կարող է մահանալ ։
Ազդեցության մեխանիզմ
Դեսմոպրեսսինը հակամիզամուղ է՝ նվազեցնում է մեզի միջոցով օրգանիզմից հեռացվող ջրի քանակը։ Ազդում է երիկամների հավաքող խողովակների վրա․ կապվում է V2 ընկալիչներին, որոնք էլ նպաստում են ակվապորինային անցուղիների փոխադրմանը դեպի հավաքող խողովակի թաղանթի գագաթային մակերես։ Հեռադիր նեֆրոններում ակվապորինային անցուղիների առկայությունը մեծացնում է մեզից ջրի հետներծծումը, որն էլ նեֆրոնի հիմնակողմնային անցուղիներով վերաբաշխվում է շրջանառվող արյան մեջ ։ Դեսմոպրեսսինը խթանում է էնդոթելային բջիջներից Վիլլեբրանդի գործոնի սինթեզը՝ ազդելով V2 վազոպրեսինային ընկալիչների վրա։
Դեսմոպրեսսինն ավելի դանդաղ է յուրացվում, քան նրա ռեկոմբինանտ վազոպրեսինը։ Զարկերակային ճնշման վրա ազդեցությունն առավել քիչ է վազոպրեսինի համեմատ․ վերջինս կարող է առաջացնել զարկերակային հիպերտենզիա։ Վազոպրեսինը խթանում է ԱԿՏՀ–ի սինթեզը, որն էլ անուղղակի կերպով  բարձրացնում է անոթների հարթ մկանների ալֆա–1 ադրենընկալիչների ընկալունակությունը․ դա էլ բարձրացնում է անոթների լարվածությունը և զարկերակային ճնշումը։ Ըստ որոշ հետազոտությունների էլ՝ դեսմոպրեսսինը չի խթանում ԱԿՏՀ–ի արտադրությունը (բացառությամբ Քուշինգի հիվանդության)  , և հետևաբար, չի բարձրացնում զարկերակային ճնշումը։
Քիմիական կառուցվածք
Դեսմոպրեսսինը (1-դեամինո-8- D -արգինին վազոպրեսսին) մարդու վազոպրեսսին (հակամիզամուղ) հորմոնի անալոգն է։
Ի տարբերութուն վազոպրեսսինի՝ դեսմոպրեսսինի առաջին ամինաթթուն ենթարկվել է դեամինացման, և ութերորդ դիրքի արգինինը ոչ թե levo դիրքի է, այլ dextro։
Ծանոթագրություններ
Կատեգորիա:Դեղեր Կատեգորիա:Առողջապահության համաշխարհային կազմակերպության հիմնական դեղեր
Led Zeppelin (ալբոմ)
Led Zeppelin, համանուն բրիտանական ռոք խմբի դեբյուտային ստուդիական ալբոմը, որ ձայնագրվել է 1968 թվականի հոկտեմբերին լոնդոնյան Olympic Studios-ում և թողարկվել Atlantic Records-ի կողմից 1969 թվականի հունվարի 12-ին։ Ի սկզբանե ալբոմը բացասական արձագանքների է արժանացել մամուլի կողմից սակայն վաճառքային մեծ հաջողություն է ունեցել և հետևաբար բարձր է գնահատվել ռոք քննադատների կողմից։ Ալբոմի թողարկման օրը` 1969 թվականի հունվարի 12-ին, Kerrang! թերթը իր հատուկ համարում նշել է «ծանր-մետալի ծնունդի» մասին ։
Ստեղծման պատմություն
1968 թվականին բրիտանական The Yardbirds խումբը լուծարվեց։ Կիթառահար Ջիմի Փեյջը պահպանեց խմբի անվան իրավունքը և պայմանագրային պարտականությունները, որոնց մեջ էին մտնում նաև մի քանի համերգներ Սկանդինավիայում ։ Խմբի նոր կազմ Փեյջը հրավիրեց վոկալիստ Ռոբերտ Պլանտին, բաս կիթառահար Ջոն Փոլ Ջոնսին և հարվածային գործիքներ նվագող Ջոն Մոնեմին։ 1968 թվականի սեպտեմբերին խումբը հյուրախաղեր ունեցավ Սկանդինավիայում The New Yardbirds անունով։ Խումբը կատարում էր ինչպես իրենց կողմից գրված հին երգերը, այնպես էլ նոր երգեր` «Communication Breakdown», «I Can’t Quit You Baby», «You Shook Me», «Babe I’m Gonna Leave You» և «How Many More Times»:
Անգլիա վերադառնալուց մեկ ամիս հետո` 1968 թվականի հոկտեմբերին, Փեյջը փոխեց խմբի անվանումը Led Zeppelin և մնացած երաժիշտների հետ միասին գնաց Olympic Studios` դեբյուտային ալբոմը ձայնագրելու ։ 1990 թվականի հարցազրույցի ժամանակ Փեյջը պատմել է, որ ալբոմի ձայնագրման վրա ընդհանուր առմամբ գնացել է 36 ժամ (2 շաբաթվա ընթացքում)։ Նա նշել է, որ այդ թիվը հստակ է այն հաշվարկի հիման վրա, որ ներկայացվել է խմբին ։ Աշխատանքի արագ իրականացման պատճառներից մեկն այն էր, որ ձայնագրվող նյութը շատ լավ փորձվել էր սկանդինավյան հյուրախաղերի ժամանակ ։
Բացի այդ, քանի որ խումբը դեռ պայմանագիր չէր կնքել Atlantic Records-ի հետ, Փեյջը և մենեջեր Փիթեր Գրանտը իրենց իսկ գրպանից են վճարել ձայնագրման համար ։
Guitar World-ի հետ հարցազրույցի ժամանակ Փեյջը նշել է, որ ինքնաֆինանսավորումը ապահովում էր նաև ստեղծագործական ազատություն.
Ընդհանուր առմամբ խումբը ալբոմի ձայնագրման վրա ծախսել է 1782 ֆունտ ստերլինգ ։
Խմբի պատմության մասնագետ Դեյվ Լյուիսը նշել է, որ Beatles-ի առաջին ալբոմի բացառությամբ, որի վրա 12 ժամ է ծախսվել` սա ստուդիայում անցկացրած ժամանակի ամենաէֆեկտիվ օգտագործումն է ռոք երաժշտության ամբողջ պատմության մեջ։ Led Zeppelin-ի դեբյուտային ալբոմը ընդհանուր առմամբ հավաքել է 3.5 միլիոն ֆունտ` դրանով 2.000 անգամ ավելացնելով ներդրված գումարը ։
Ստուդիական աշխատանք
Ջիմի Փեյջն ինքն` ձայնագրել ալբոմը որպես պրոդյուսեր, ձայնային ինժեներ է եղել Գլին Ջոնսը, ով նախկինում աշխատել էր The Beatles, The Rolling Stones և The Who խմբերի հետ։ Ալբոմը ձայնագրվել է անալոգային 4-գծանի սարքավորմամբ, ինչը օգնեց պահպանել ձայնի բնականությունը և «տաքությունը»։ Առաջին ալբոմը կարելի է կենդանի համարել, այն հենց այդպիսին էլ եղել է գիիտակցորեն ձայնագրման ժամանակ։ Այնտեղ երգերի մեծ մասը ձայնագրված է կենդանի կատարումներից, սակայն կան նաև արդեն ձայնագրված հատվածներ, որ ավելացվել են երգերին ,- ասել է Փեյջը։
Փեյջն օգտագործել է սենյակի բնական տարածությունը ձայնի ծավալայնության ուժեղացման համար։ Նա հեռվացրել է բարձրախոսները հարվածային գործիքներից և ձայնի ուժեղացուցիչներից, իսկ բարձրախոսներից մեկը 20 փունդ հեռվացրել է հարվածային գործիքներից։ Ընդունելով տարածությունը հավասար է խորությանը գաղափարը` Փեյջը դարձավ առաջին պրոդյուսերներից մեկը, ով ձայնագրել է ձայնային տարածությունը` օգտագործելով այն ժամանակահատվածը, երբ ձայնը սենյակի մի ծայրից գնում է դեպի մյուսը ։
Ալբոմի «You Shook Me» երգում Փեյջն օգտագործել է հետադարձ արձագանքի տեխնիկան, որբ ձայնի արձագանքը գերակշռում է իրական ձայնին. այդ էֆեկտին նա հասել է` արձագանքը ձայնագրելով որպես առանձին երգ, այնուհետև շրջելով ձայնագրությունը։
Ջիմի Փեյջը Fender Telecaster ստուդիայում օգտագործել է կիթառ, որը նրան նվիրել է Ջեֆ Բեքը 1965 թվականին։ Ավելի ուշ Փեյջը օգտագործել է Gibson Les Paul կիթառ։ Ակուստիկ երգերի վրա աշխատելիս նա օգտագործել է Gibson J-200, որը վերցրել էր Ջիմ Սալիվանից ։
Ալբոմը դարձել է առաջինը, որ թողարկվել է միայն ստերեո-տարբերակով (այն ժամանակ երկու տարբերակներ` մոնո և ստերեո թողարկելը նորմալ էր համարվում) ։